stanford-oval/wikipedia huggingface dataset:
สุชาติ ภิญโญ
ประวัติ

สุชาติ เกิดเมื่อวันที่ 14 มกราคม พ.ศ. 2513 ที่อำเภอบัวใหญ่ จังหวัดนครราชสีมา เป็นบุตรนายช่อ นางอ่อนสา ภิญโญ
สำเร็จการศึกษาวิทยาศาสตรบัณฑิต สาขาเกษตรศาสตร์ และวิทยาศาสตรมหาบัณฑิต สาขาเกษตรศาสตร์ จากมหาวิทยาลัยเชียงใหม่
งานการเมือง

อดีตเป็นสมาชิกองค์การบริหารส่วนจังหวัด เขตอำเภอแก้งสนามนาง ปี พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย และได้รับคะแนนกว่า 40,000 คะแนน เอาชนะสมชัย ฉัตรพัฒนศิริ จากพรรคชาติพัฒนาเพื่อแผ่นดิน และอรทัย พลวิเศษ จากพรรคภูมิใจไทย ที่ได้คนละประมาณ 20,000 คะแนน และได้รับเลือกตั้งเป็นสมัยที่ 2 ในการเลือกตั้ง พ.ศ. 2562
หลังการเลือกตั้ง พ.ศ. 2562 เขามีบทบาทในการลงมติสวนทางกับมติของพรรคเพื่อไทยหลายครั้ง
งานการเมือง > สมาชิกสภาผู้แทนราษฎร

สุชาติ ภิญโญ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายสุชาติ ภิญโญ เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
ข้อมูลนักการเมืองไทย (นายสุชาติ ภิญโญ), ศูนย์ข้อมูลนักการเมือง
อภิชาต การิกาญจน์

| อภิชาต การิกาญจน์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 19 มีนาคม พ.ศ. 2497 (70 ปี) อำเภอชะอวด จังหวัดนครศรีธรรมราช
พรรคการเมือง: ประชาธิปัตย์ (2517—ปัจจุบัน)

อภิชาต การิกาญจน์ (เกิด 19 มีนาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครศรีธรรมราช และอดีตประธานคณะกรรมาธิการการศึกษา ในสภาผู้แทนราษฎรไทย ชุดที่ 23
ประวัติ

อภิชาต เกิดเมื่อวันที่ 19 มีนาคม พ.ศ. 2497 สำเร็จการศึกษาชั้นประถมศึกษา และมัธยมศึกษา จากโรงเรียนสามเสนวิทยาลัย สำเร็จการศึกษาระดับ ป.กศ.สูง จากวิทยาลัยครูบ้านสมเด็จเจ้าพระยา ระดับปริญญาตรี จากมหาวิทยาลัยศรีนครินทรวิโรฒ ระดับปริญญาโท จากคณะสังคมวิทยาและมานุษยวิทยา มหาวิทยาลัยธรรมศาสตร์ และปริญญาเอก สาขาพัฒนาศึกษาศาสตร์ จากมหาวิทยาลัยศรีนครินทรวิโรฒ
งานการเมือง

อภิชาต ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาไม่ได้รับเลือกตั้ง แต่หลังจากนั้นตั้งแต่การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เขาได้รับเลือกตั้งมาโดยตลอด ซึ่งเขาไม่เคยย้ายไปสังกัดพรรคการเมืองอื่น
กระทั่งในปี พ.ศ. 2550 เขาได้รับการแต่งตั้งเป็นประธานคณะกรรมาธิการการศึกษา ในสภาผู้แทนราษฎรไทย ชุดที่ 23
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สุทธวรรณ สุบรรณ ณ อยุธยา

| สุทธวรรณ สุบรรณ ณ อยุธยาท> ช., ท.ม. |
| --- | --- |


สมาชิกสภาผู้แทนราษฎรจังหวัดนครปฐม
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566   (3 ปี 361 วัน)
 
ข้อมูลส่วนบุคคล
เกิด: 20 กันยายน พ.ศ. 2531 (36 ปี) กรุงเทพมหานคร ประเทศไทย
พรรคการเมือง: อนาคตใหม่ (2561–2563)   ก้าวไกล (2563–2567)   ประชาชน (2567–ปัจจุบัน)

สุทธวรรณ สุบรรณ ณ อยุธยา (เกิด 20 กันยายน พ.ศ. 2531) อดีตโฆษกพรรคก้าวไกล และอดีตสมาชิกสภาผู้แทนราษฎรจังหวัดนครปฐม สังกัดพรรคก้าวไกล ปัจจุบันเป็นสมาชิกพรรคประชาชน
ประวัติ

สุทธวรรณ เกิดเมื่อวันอังคารที่ 20 กันยายน พ.ศ. 2531 เป็นบุตรนายนรภัทร สุบรรณ ณ อยุธยา อดีตรองผู้บังคับการตำรวจภูธรจังหวัดอุบลราชธานี และนางนัยนา เกิดวิชัย อดีตคณบดีคณะตำรวจศาสตร์ โรงเรียนนายร้อยตำรวจ
สุทธวรรณ เป็นสมาชิกราชสกุลสุบรรณ สืบเชื้อสายมาจากพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งราชวงศ์จักรี ต้นราชสกุลคือ พระเจ้าบรมวงศ์เธอ กรมขุนภูวนัยนฤเบนทราธิบาล (พระนามเดิม พระองค์เจ้าสุบรรณ) ราชโอรสลำดับที่ 46 ในพระบาทสมเด็จพระนั่งเกล้าเจ้าอยู่หัว
ชื่อ "สุทธวรรณ" แปลว่า วรรณะอันบริสุทธิ์ เป็นชื่อพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งพระราชทานไว้เมื่อวันที่ 1 ธันวาคม พ.ศ. 2531
การศึกษา

อนุบาลถึงมัธยมศึกษา โรงเรียนราชินีบน
ปริญญาตรี หลักสูตรดุริยางคศาสตรบัณฑิต เกียรตินิยมอันดับหนึ่ง สาขาธุรกิจดนตรี จากวิทยาลัยดุริยางคศิลป์ มหาวิทยาลัยมหิดล
ปริญญาโท หลักสูตรวิทยาศาสตรมหาบัณฑิต สาขาเทคโนโลยีสารสนเทศทางธุรกิจ จากคณะพาณิชยศาสตร์และการบัญชี จุฬาลงกรณ์มหาวิทยาลัย
การศึกษา > ประกาศนียบัตร

หลักสูตรประกาศนียบัตร ผู้นำยุคใหม่ในระบอบประชาธิปไตย รุ่นที่ 9 (ปนป.9) สถาบันพระปกเกล้า
หลักสูตรประกาศนียบัตรชั้นสูง การเมืองการปกครองในระบอบประชาธิปไตยสำหรับนักบริหารระดับสูง รุ่นที่ 24 (ปปร.24) สถาบันพระปกเกล้า
การศึกษา > วุฒิบัตร

หลักสูตรกลยุทธ์การบริหารธุรกิจอสังหาริมทรัพย์สำหรับคนรุ่นใหม่ รุ่นที่ 11 (RE-CU Junior 11) คณะสถาปัตยกรรมศาสตร์ จุฬาลงกรณ์มหาวิทยาลัย
หลักสูตรนักบริหารยุคใหม่เพื่องานพิทักษ์สันติราษฎร์ รุ่นที่ 4 (บพส.4) โรงเรียนนายร้อยตำรวจ
การทำงาน

สุทธวรรณ เป็นอดีตที่ปรึกษาระบบ SAP ในบริษัท ไอแอมคอนซัลติ้ง จำกัด เป็นอดีตนักวิเคราะห์ระบบคอมพิวเตอร์ ของศูนย์การจัดการทรัพยากรของมหาวิทยาลัย (ศจท.) จุฬาลงกรณ์มหาวิทยาลัย และเป็นอดีตกรรมการบริหาร บริษัท จีราฟ มิวสิค จำกัด ซึ่งเปิดกิจการสอนดนตรี โดยใช้ชื่อว่า สถาบันดนตรีจีราฟ
งานการเมือง

สุทธวรรณ เริ่มเข้าสู่เส้นทางการเมือง โดยการลงสมัครเป็นสมาชิกสภาผู้แทนราษฎรจังหวัดนครปฐม เขต 3 สังกัดพรรคอนาคตใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เมื่อวันที่ 24 มีนาคม 2562 โดยได้รับคะแนนเสียง 40,661 คะแนน ชนะนายพรศักดิ์ เปี่ยมคล้า อดีต ส.ส. 2 สมัย จากพรรคพลังประชารัฐ ซึ่งได้คะแนน 23,441 คะแนน และชนะนายก่อเกียรติ สิริยะเสถียร อดีต ส.ส. 3 สมัย แชมป์เก่าจากพรรคชาติไทยพัฒนา ซึ่งได้คะแนน 12,258 คะแนน
ต่อมาเมื่อพรรคอนาคตใหม่ถูกยุบ เธอจึงย้ายมาสังกัดพรรคก้าวไกล พร้อมกับสมาชิกเดิม และเป็นโฆษกพรรคก้าวไกล ร่วมกับวิโรจน์ ลักขณาอดิศร ณัฐชา บุญไชยอินสวัสด์ และธัญญ์วาริน สุขะพิศิษฐ์ ตั้งแต่วันที่ 13 มีนาคม 2563 ถึง 29 เมษายน 2565 หลังจากนั้นมีการปรับโครงสร้างทีมโฆษก จากเดิมที่มีโฆษก 4 คน ได้เปลี่ยนให้รังสิมันต์ โรม เป็นโฆษกเพียงคนเดียว และมีสุทธวรรณกับกรุณพล เทียนสุวรรณ เป็นรองโฆษก
ในการเลือกตั้งสมาชิกสภาผู้แทนราษฎร พ.ศ. 2566 สุทธวรรณแจ้งว่า ประสงค์ไม่ลงสมัครรับเลือกตั้งสภาชิกสภาผู้แทนราษฎร โดยจะพักการลงเลือกตั้ง 1 สมัย เนื่องจากตั้งครรภ์และอยากใช้เวลาดูแลบุตรสาวให้เต็มที่ พร้อมทั้งต้องการศึกษาปริญญาเอกที่ยังค้างอยู่ให้สำเร็จ แต่ยังคงทำงานร่วมกับพรรคก้าวไกลเช่นเดิมในบทบาทอื่น ๆ
งานการเมือง > สมาชิกสภาผู้แทนราษฎร

สุทธวรรณ สุบรรณ ณ อยุธยา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครปฐม สังกัดพรรคอนาคตใหม่ → พรรคก้าวไกล
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แหล่งข้อมูลอื่น

สุทธวรรณ สุบรรณ ณ อยุธยา ที่เฟซบุ๊ค
สุทธวรรณ สุบรรณ ณ อยุธยา ที่ทวิตเตอร์
ยศ อินทรโกมาลย์สุต

| ยศ อินทรโกมาลย์สุตม> ว.ม., ป.ช. |
| --- | --- |


รัฐมนตรีช่วยว่าการกระทรวงคมนาคม
ดำรงตำแหน่ง 21 มีนาคม พ.ศ. 2523 – 4 มีนาคม พ.ศ. 2524
นายกรัฐมนตรี: พลเอก เปรม ติณสูลานนท์
รัฐมนตรีช่วยว่าการกระทรวงสหกรณ์
ดำรงตำแหน่ง 31 มีนาคม – 16 กันยายน พ.ศ. 2500
นายกรัฐมนตรี: จอมพล แปลก พิบูลสงคราม
 
ข้อมูลส่วนบุคคล
เสียชีวิต: 27 มกราคม พ.ศ. 2529
ศาสนา: พุทธ

นายยศ อินทรโกมาลย์สุต เป็นอดีตรัฐมนตรีช่วยว่าการกระทรวงสหกรณ์ ในรัฐบาลจอมพล ป. พิบูลสงคราม และเป็นอดีตรัฐมนตรีช่วยว่าการกระทรวงคมนาคม ในรัฐบาลพลเอก เปรม ติณสูลานนท์ และอดีตสมาชิกสภาผู้แทนราษฎรจังหวัดนครราชสีมา 5 สมัย
ยศ อินทรโกมาลย์สุต มีบุตรชายเป็นนักการเมืองคนหนึ่งคือ มานะศักดิ์ อินทรโกมาลย์สุต อดีต สส.กรุงเทพมหานคร และมีหลานชายคือ ชวนนท์ อินทรโกมาลย์สุต อดีต สส.
การทำงาน

ยศ อินทรโกมาลย์สุต ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งในสังกัดพรรคเสรีมนังคศิลา ต่อจากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ได้รับเลือกตั้งเป็นสมัยที่ 3 ในนามพรรคสหประชาไทย ต่อมาได้รับเลือกตั้งอีก 2 สมัย ในนามพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ยศ อินทรโกมาลย์สุต เคยได้รับแต่งตั้งเป็นรัฐมนตรีช่วยว่าการกระทรวงสหกรณ์ ในรัฐบาลจอมพล ป. พิบูลสงคราม ในปี พ.ศ. 2500 ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอก เปรม ติณสูลานนท์ ในปี พ.ศ. 2523
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2523 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ทัศนียา รัตนเศรษฐ

| ทัศนียา รัตนเศรษฐม> ป.ช., ม.ว.ม. |
| --- | --- |


สมาชิกสภาผู้แทนราษฎรจังหวัดนครราชสีมา
ดำรงตำแหน่ง 6 กุมภาพันธ์ พ.ศ. 2548 – 20 มีนาคม พ.ศ. 2566
 
ข้อมูลส่วนบุคคล
เกิด: 21 กันยายน พ.ศ. 2497 (70 ปี)
พรรคการเมือง: พลังประชารัฐ
คู่สมรส: วิรัช รัตนเศรษฐ

ทัศนียา รัตนเศรษฐ (เกิด 21 กันยายน พ.ศ. 2497) อดีตสมาชิกสภาผู้แทนราษฎรจังหวัดนครราชสีมา อดีตกรรมาธิการในคณะกรรมาธิการกิจการสภาผู้แทนราษฎร
ประวัติ

ทัศนียา รัตนเศรษฐ เกิดเมื่อวันที่ 21 กันยายน พ.ศ. 2497 เป็นบุตรของนายฮ่างเทียง และนางน้อย แซ่ตั้ง มีพี่น้อง 4 คน หนึ่งในนั้นคือนายบวรศักดิ์ ตั้งบริพัตรสกุล นายกเทศมนตรีตำบลสายแก้วหนองหงส์ จังหวัดบุรีรัมย์ สำเร็จการศึกษา การศึกษาบัณฑิต จากมหาวิทยาลัยศรีนครินทรวิโรฒ วิทยาเขตพิษณุโลก และ พัฒนาบริหารศาสตรมหาบัณฑิต สาขารัฐประศาสนศาสตร์ สถาบันบัณฑิตพัฒนบริหารศาสตร์
ทัศนียา สมรสกับนายวิรัช รัตนเศรษฐ อดีตรัฐมนตรีช่วยว่าการกระทรวงเกษตรและสหกรณ์ แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
นายอธิรัฐ รัตนเศรษฐ ส.ส. นครราชสีมา พรรคพลังประชารัฐ
นายทวิรัฐ รัตนเศรษฐ ส.ส. นครราชสีมา พรรคพลังประชารัฐ
นายตติรัฐ รัตนเศรษฐ
งานการเมือง

ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคมหาชน และได้รับการเลือกตั้ง โดยเอาชนะนางพิชญ์สินี มุ่งฝากกลาง จากพรรคไทยรักไทยไป 310 คะแนน ส่งผลให้เป็น ส.ส. 1 ใน 2 คนของพรรคมหาชน และเป็น ส.ส.นครราชสีมาเพียงหนึ่งเดียวที่ไม่ได้สังกัดพรรคไทยรักไทย
ต่อมา พ.ศ. 2550 นางทัศนียาย้ายไปสังกัดพรรครวมใจไทยชาติพัฒนา และได้รับเลือกตั้งมาเป็นอับดับที่หนึ่งของเขต (มี ส.ส. ได้ 3 คน) ปี พ.ศ. 2554 ย้ายไปสังกัดพรรคเพื่อไทย และได้รับการเลือกตั้งเป็นครั้งที่ 3
งานการเมือง > สมาชิกสภาผู้แทนราษฎร

ทัศนียา รัตนเศรษฐ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคมหาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัดพรรครวมใจไทยชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคพลังประชารัฐ
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นางทัศนียา รัตนเศรษฐ เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางทัศนียา รัตนเศรษฐ[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางทัศนียา รัตนเศรษฐ) เก็บถาวร 2011-12-06 ที่ เวย์แบ็กแมชชีน, ศูนย์ข้อมูลนักการเมืองไทย
คีรีบูน (วงดนตรี)

สำหรับความหมายอื่น ดูที่ นกคีรีบูน
| คีรีบูน |
| --- | --- |
ที่เกิด:  กรุงเทพมหานคร ประเทศไทย
แนวเพลง: สตริงคอมโบ
ช่วงปี: พ.ศ. 2526 - 2530, 2553
ค่ายเพลง: อาร์เอส ซาวด์

สมาชิก: อาทิตย์ นามบุญศรี  พิพัฒน์ นิลประภา  ชัยพล อิ่มด้วยสุข  ไพศาล อัญญธนา

อดีตสมาชิก: ไกรฤทธิ์ แพสุวรรณ (2526-2527) คมสันต์ ตันไชยฤทธิกุล (เสียชีวิตแล้ว) รณชัย ถมยาปริวัฒน์ (เสียชีวิตแล้ว)
คีรีบูน เป็นวงดนตรีไทยป็อปที่ก่อตั้งในช่วงทศวรรษ 1980 ชื่อคีรีบูนหมายถึง “นกขมิ้น” นกสีเหลืองตัวเล็กที่เรียกกันว่า “ราชาแห่งเสียงเพลง” คีรีบูนเป็นวงดนตรีภายใต้สังกัดอาร์เอสซาวด์ และออกอัลบั้มแรกคือ "หากรัก" ในปี 2526 ซึ่งเป็นที่รู้จักจากแนวเพลงเมโลดิกบัลลาดและการแสดงบนเวที
ประวัติ

วงคีรีบูนมีสมาชิกทั้งหมด 6 คน โดยสมาชิกหลักคือรณชัย ถมยาปริวัฒน์ หรือที่รู้จักกันดีในชื่อ อ๊อด คีรีบูน ตำแหน่งมือกีตาร์ นักร้องนำ และหัวหน้าวง พวกเขาได้รับการยกย่องว่าเป็นหนึ่งในไอดอลวัยรุ่นยุค 80 ซึ่งเป็นรุ่นเดียวกับวงดนตรีแนวเดียวกัน เช่น ฟรุตตี้ และเรนโบว์
อัลบั้มแรกออกจำหน่ายในปี พ.ศ. 2526 ในชื่อ หากรัก ปลูกรักเป็นเพลงจังหวะช้า ๆ ที่มีจังหวะแทงโก้เรียบเรียงใหม่จากเพลงเก่าชื่อเดียวกันของสุนทราภรณ์ กลายเป็นเพลงแรกที่ทำให้คีรีบูนเป็นที่รู้จักในวงกว้างมากขึ้นจากอัลบั้มที่สองของพวกเขาอย่าง รอวันฉันรักเธอ ในปี พ.ศ. 2527
เพลงยอดนิยมอื่น ๆ ของพวกเขา ได้แก่ รอวันรักเธอ, อดีดรักยามเย็น, เด็กกำพร้า เป็นต้น
หลังจากออกอัลบั้มที่ 5 คืออัลบั้ม ตลอดกาล ในปี พ.ศ. 2530 คีรีบูนก็ประกาศยุบวง
ในปี พ.ศ. 2553 พวกเขาได้กลับมารวมตัวกันอีกครั้งในคอนเสิร์ตใหญ่ที่อิมแพ็ค อารีน่า เมืองทองธานีซึ่งถือเป็นการแสดงครั้งแรกของวงในรอบ 26 ปี
เมื่อคืนวันเสาร์ที่ 16 ตุลาคม พ.ศ. 2564 อ๊อด รณชัยเสียชีวิตด้วยโรคมะเร็งสมองขณะอายุได้ 57 ปี
ผลงานเพลง

หากรัก (พ.ศ. 2526)
หากรัก
โลกแห่งความรัก
ไร้คู่
ท่องทะเล
ภาพในฝัน
โอ้...นกน้อย
แม่จ๋า
รักนี้เหมือนฝัน
รักต่างแดน
ผิดหวัง
รอวันฉันรักเธอ (พ.ศ. 2527)
ปลูกรัก
รอวัน...ฉันรักเธอ
เพื่อสองเรา
หนึ่งน้องนางเดียว
เด็กกำพร้า
อดีตรักยามเย็น
ช้ำเพราะรัก
ทะเลแห่งความหลัง
ขอให้เหมือนเดิม
ฉัน... (ช้ำ)
อุ่นไอรัก
เพื่อน (พ.ศ. 2528)
โอ้รัก
สะพานรัก
อายุไม่สำคัญ
พี่รักเจ้า
เด็กสลัม
แรกพบ
เพื่อน
ไฟ
เดือนเอ๋ย
วิญญาณในภาพถ่าย
ไม่รู้ซิ่
มีสิทธิ์ไหม
เพียงก่อนนั้น (พ.ศ. 2529)
เปาะแปะ
เพียงก่อนนั้น
อ้ายบ่นึกฝัน
ครั้งหนึ่ง
วันนั้น...วันนี้
ฉันกลัว
ปลุกหัวใจ
พบสาวงาม
ยังคอยเธออยู่
เธอ
ทางชีวิต
เพียงก่อนนั้น (ดนตรี)
ตลอดกาล (พฤศจิกายน พ.ศ. 2529-2530)
ขาดเธอ
ตลอดกาล
คนมีสตางค์
ชีวิตกับเสียงเพลง
อดีตก่อนนั้น
คล้ายดั่งทะเล
รู้อยู่ว่ารัก
หวัง
สู่บ้านนา
ลองคิดดู
มอง
ยอดเยาวมาลย์
ตลอดกาล (จิงเกิ้ล)
ชุดพิเศษ ฝากไว้ให้คิดถึง (พ.ศ. 2538)
ฝากไว้ให้คิดถึง
ปีกรัก
อดีตรักยามเย็น
หากรัก
รอวัน...ฉันรักเธอ
ทะเลแห่งความหลัง
รักนี้เหมือนฝัน
สะพานรัก
เจ็บแล้วจำ
ไม่รู้ซิ่
เด็กกำพร้า
ขอบคุณที่ไว้ใจ...รักกัน
คอนเสิร์ต

คอนเสิร์ต โลกดนตรี คีรีบูน (2528 - 2529)
คอนเสิร์ต เพื่อนช่วยเพื่อน แด่โฆษกคนยาก ที่เสรีเซ็นเตอร์ (8 กรกฏาคม 2550)
คอนเสิร์ต กาลครั้งหนึ่งของคีรีบูน (13 มีนาคม 2553)
คอนเสิร์ต 40 ปี the legend of the guitar (20 - 21 พฤศจิกายน 2553)
คอนเสิร์ต โบยบินไปกับคีรีบูน (3 กันยายน 2554)
คอนเสิร์ต การกุศล เสบียงบุญ อิน คอนเสิร์ต ร้อยรัก ร้อยใจ สายใยบุญ (27 มกราคม 2556)
อัลบั้มรวมเพลง

รวมเพลงฮิต จาก คีรีบูน (2530)
The best of คีรีบูน 1-2 (2539)
คิดถืง คีรีบูน 1-2 (2541)
Save hits คีรีบูน (2541)
big bonus คีรีบูน (2541)
The best of คีรีบูน (มกราคม 2544)
25 Best of คีรีบูน (กุมภาพันธ์ 2549)
Exclusive Hits คีรีบูน (มิถุนายน 2551)
Time Machine Project - คีรีบูน (สิงหาคม 2552)
Best Collection คีรีบูน (สิงหาคม 2554)
เพลงรักและคิดถึง คีรีบูน (มิถุนายน 2555)
Classic - คีรีบูน (เมษายน 2556)
Classic - คีรีบูน (สิงหาคม 2557)
โฆษณา

ไอศกรีมโพรี สมุดโพรีซุปเปอร์สตาร์ (2527)
สุรเชษฐ์ มาศดิตถ์

| สุรเชษฐ์ มาศดิตถ์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 30 พฤศจิกายน พ.ศ. 2491 (76 ปี) อำเภอทุ่งสง จังหวัดนครศรีธรรมราช
พรรคการเมือง: ประชาธิปัตย์ (2535–2565) รวมไทยสร้างชาติ (2565–ปัจจุบัน)

สุรเชษฐ์ มาศดิตถ์ (เกิด 30 พฤศจิกายน พ.ศ. 2491) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครศรีธรรมราช และอดีตผู้ช่วยเลขาธิการพรรคประชาธิปัตย์
ประวัติ

สุรเชษฐ์ เกิดวันที่ 30 พฤศจิกายน พ.ศ. 2491 เป็นบุตรนายสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี กับนางสุดา มาศดิตถ์ (สกุลเดิม: เทียมศรไชย) มีน้องสาวคือคุณหญิงสุพัตรา มาศดิตถ์ อดีตรัฐมนตรีประจำสำนักนายกรัฐมนตรี
ก่อนหน้าเข้าสู่วงการเมืองสุรเชษฐ์ รับราชการในสังกัดกระทรวงสาธารณสุข
การศึกษา

สำเร็จการศึกษาระดับปริญญาตรี คณะศึกษาศาสตร์ สาขาสุขศึกษา จากมหาวิทยาลัยสงขลานครินทร์ เมื่อปี พ.ศ. 2524 และระดับปริญญาโท รัฐประศาสนศาสตร์ สถาบันบัณฑิตพัฒนบริหารศาสตร์ (นิด้า) ปี 2538
การทำงาน

สุรเชษฐ์ เริ่มรับราชการในตำแหน่งนักวิชาการสุขศึกษา สังกัดโรงพยาบาลพัทลุง ต่อมาเป็นเจ้าหน้าที่สาธารณสุข สำนักงานสาธารณสุขจังหวัดนครศรีธรรมราช กระทั่งในปี พ.ศ. 2528 เขาได้รับเลือกตั้งเป็นสมาชิกสภาจังหวัดนครศรีธรรมราช เขตอำเภอพรหมคีรี และในปี พ.ศ. 2535 ได้รับเลือกตั้งเป็นสมาชิกสภาผู้แทนราษฎร และได้รับเลือกตั้งต่อเนื่องอีกหลายสมัย (พ.ศ. 2535/2, 2538, 2539, 2544, 2548, 2550, 2554)
เขาเคยเป็นที่ปรึกษารัฐมนตรีว่าการกระทรวงวิทยาศาสตร์ (อาทิตย์ อุไรรัตน์) ในรัฐบาลชวน 2 และเป็นประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการ
เขาลงสมัครรับเลือกตั้งในพื้นที่จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง ต่อมาในวันศุกร์ที่ 11 กุมภาพันธ์ พ.ศ. 2565 เขาได้ยื่นหนังสือลาออกจากสมาชิกพรรคประชาธิปัตย์ โดยให้เหตุผลว่าไม่พอใจที่ทางพรรคเปิดตัวผู้สมัครคนอื่นในเขตของตัวเอง ในวันจันทร์ที่ 28 พฤศจิกายน พ.ศ. 2565 สุรเชษฐ์ได้เดินทางไปสมัครเป็นสมาชิกพรรครวมไทยสร้างชาติ พร้อมกับพงศ์สินธุ์ เสนพงศ์ น้องชายของเทพไท เสนพงศ์
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
บาวเออร์ฮอกกี้

ผู้ผลิตอุปกรณ์ฮอกกี้น้ำแข็ง
| --- | --- |

ชื่อเดิม: ไนกี้บาวเออร์ (ค.ศ. 2005–2008)
อุตสาหกรรม: อุปกรณ์กีฬา
ก่อตั้ง: 5 พฤษภาคม ค.ศ. 1934 (1934-05-05)
สำนักงานใหญ่: เอ็กซิเตอร์ รัฐนิวแฮมป์เชอร์, สหรัฐ
ผลิตภัณฑ์:  อุปกรณ์ฮอกกี้น้ำแข็ง  อินไลน์สเกต  อุปกรณ์บางอย่างที่ใช้ในริงเกต 
เจ้าของ: แฟร์แฟกซ์ไฟแนนเชียล
บริษัทแม่: พีกอะชีพเมนต์แอธเลติกส์ (ค.ศ. 2017–ปัจจุบัน)
เว็บไซต์: bauer.com
บริษัท บาวเออร์ฮอกกี้ จำกัด (อังกฤษ: Bauer Hockey LLC) เป็นผู้ผลิตอุปกรณ์ฮอกกี้น้ำแข็ง, รองเท้าสเกตฟิตเนสและสันทนาการ รวมถึงเครื่องแต่งกายจากอเมริกา ซึ่งบริษัทบาวเออร์ผลิตหมวกฮอกกี้, ถุงมือ, ไม้ฮอกกี้, รองเท้าสเกต, สนับแข้ง, กางเกง, เกราะ, สนับศอก, กระจับฮอกกี้ และกางเกงชั้นในรัดรูป รวมไปถึงอุปกรณ์ผู้รักษาประตู ตลอดจนอุปกรณ์บางประเภท เช่น รองเท้าสเกตฮอกกี้น้ำแข็ง ก็ได้รับการรับรองให้ใช้สำหรับกีฬาริงเกตเช่นกัน
บริษัทบาวเออร์พัฒนาและผลิตรองเท้าสเกตฮอกกี้น้ำแข็งเป็นหลัก กระทั่ง ค.ศ. 1990 จึงได้ซื้อทรัพย์สินฮอกกี้ของบริษัทคูเปอร์แคนาดา ส่วนใน ค.ศ. 2014 บริษัทบาวเออร์ได้ขยายธุรกิจสู่เบสบอลและซอฟต์บอลโดยซื้ออีสตันไดมอนด์จากริดเดล (บีอาร์จี สปอตส์) ซึ่งต่อมา บริษัทบาวเออร์ได้ดำเนินงานในฐานะหน่วยงานหนึ่งของพีกอะชีพเมนต์แอธเลติกส์ อิงก์. ในรัฐนิวแฮมป์เชอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บาวเออร์ฮอกกี้
เว็บไซต์ทางการ
บาวเออร์ฮอกกี้ ที่เอกซ์ (ทวิตเตอร์)
บาวเออร์ฮอกกี้ ที่อินสตาแกรม
บาวเออร์ฮอกกี้ ที่ติ๊กต็อก
บาวเออร์ฮอกกี้ ที่เฟซบุ๊ก
สมเด็จพระสันตะปาปายอห์นที่ 23

| สมเด็จพระสันตะปาปา นักบุญ ยอห์นที่ 23 John XXIII |
| --- | --- |
บิชอปแห่งกรุงโรม

สมณนาม: Papa Ioannes Vicesimus Tertius (ละติน)
เริ่มวาระ: 28 ตุลาคม ค.ศ. 1958
สิ้นสุดวาระ: 3 มิถุนายน ค.ศ. 1963
องค์ก่อน: ปิอุสที่ 12
องค์ถัดไป: ปอลที่ 6
ข้อมูลส่วนพระองค์
พระนามเดิม: อันเจโล จูเซปเป รอนกัลลี (Angelo Giuseppe Roncalli)
ประสูติ: 25 พฤศจิกายน ค.ศ. 1881(1881-11-25)   แบร์กาโม ราชอาณาจักรอิตาลี
สิ้นพระชนม์: 3 มิถุนายน ค.ศ. 1963(1963-06-03) (81 ปี)
ข้อมูลอื่น
บวชเมื่อ: 10 สิงหาคม ค.ศ. 1904
พระอภิไธย: 
สมเด็จพระสันตะปาปายอห์นที่ 23 (อังกฤษ: John XXIII) มีพระนามเดิมว่าอันเจโล จูเซปเป รอนกัลลี (Angelo Giuseppe Roncalli; เสียงอ่านภาษาอิตาลี: [ˈandʒelo dʒuˈzɛppe roŋˈkalli]) ทรงดำรงตำแหน่งพระสันตะปาปาตั้งแต่ ค.ศ. 1958 ถึง ค.ศ. 1963
พระองค์เป็นบุตรคนที่สี่ในบรรดาพี่น้องทั้งหมดสิบสี่คนในครอบครัวเกษตรกรชาวแคว้นลอมบาร์เดีย ได้รับศีลอนุกรมเป็นบาทหลวงเมื่อวันที่ 10 สิงหาคม ค.ศ. 1904 ได้ตำรงตำแหน่งสำคัญหลายตำแหน่งในคริสตจักรโรมันคาทอลิก เช่น เอกอัครสมณทูตประจำประเทศฝรั่งเศส บัลแกเรีย กรีซ และตุรกี และในวันที่ 12 มกราคม ค.ศ. 1953 สมเด็จพระสันตะปาปาปิอุสที่ 12 ได้แต่งตั้งพระองค์เป็นพระคาร์ดินัลประมุขเขตอัครบิดรเวนิส
พระคาร์ดินัลรอนกัลลีได้รับเลือกเป็นพระสันตะปาปาเมื่อวันที่ 28 ตุลาคม ค.ศ. 1958 เลือกใช้พระนามยอห์น เป็นพระนามพระสันตะปาปา พระองค์ได้เรียกประชุมสังคายนาวาติกันครั้งที่สอง ซึ่งเปิดประชุมครั้งแรกวันที่ 11 ตุลาคม ค.ศ. 1962 และสิ้นพระชมน์ก่อนที่สังคายนาครั้งนี้จะสิ้นสุดลง สิริรวมสมณสมัย 4 ปีครึ่ง
พระศพของพระองค์ถูกฝังที่ใต้มหาวิหารนักบุญเปโตรเมื่อวันที่ 6 มิถุนายน ค.ศ. 1963 และมีการเริ่มกระบวนการประกาศให้พระองค์ได้เป็นนักบุญตั้งแต่ 18 พฤศจิกายน ค.ศ. 1965 โดยสมเด็จพระสันตะปาปาปอลที่ 6 ผู้สืบตำแหน่งพระสันตะปาปาต่อจากพระองค์ ประกาศให้พระองค์เป็นผู้รับใช้พระเป็นเจ้า ต่อมาได้เป็นผู้น่าเคารพตั้งแต่วันที่ 20 ธันวาคม ค.ศ. 1999 และได้รับการประกาศเป็นบุญราศีเมื่อวันที่ 3 กันยายน ค.ศ. 2000 โดยสมเด็จพระสันตะปาปายอห์น ปอลที่ 2 และในที่สุดพระองค์ก็ได้รับการประกาศเป็นนักบุญในวันที่ 27 เมษายน ค.ศ. 2014 โดยสมเด็จพระสันตะปาปาฟรานซิส
ดูเพิ่ม

Pacem in terris
ประพันธ์ อัมพุช

| ประพันธ์ อัมพุช |
| --- | --- |

รองหัวหน้าพรรคสันติชน
ดำรงตำแหน่ง พ.ศ. 2518 – 6 ตุลาคม พ.ศ. 2519
 
ข้อมูลส่วนบุคคล
เกิด: 12 เมษายน พ.ศ. 2465 อำเภอพะเยา จังหวัดเชียงราย ประเทศสยาม
เสียชีวิต: 21 เมษายน พ.ศ. 2536 (71 ปี)
คู่สมรส: กิ่งทอง อัมพุช

ประพันธ์ อัมพุช (12 เมษายน พ.ศ. 2465 – 21 เมษายน พ.ศ. 2536) อดีตสมาชิกสภาผู้แทนราษฎรจังหวัดเชียงราย 2 สมัย และอดีตสมาชิกสภาผู้แทนราษฎรจังหวัดพะเยา อดีตรองหัวหน้าพรรคสันติชน และเป็นผู้เสนอร่างพระราชบัญญัติจัดตั้งจังหวัดพะเยา
ประวัติ

ประพันธ์ อัมพุช เกิดเมื่อวันที่ 12 เมษายน พ.ศ. 2465 ที่ตำบลบ้านถ้ำ อำเภอพะเยา จังหวัดเชียงราย เป็นบุตรของนายเมืองใจ กับนางบุง อัมพุช มีน้อง 4 คน นายประพันธ์สมรสกับนางกิ่งทอง อัมพุช มีบุตร 3 คน
ประพันธ์ จบการศึกษาชั้นประถมจากโรงเรียนบ้านถ้ำประชานุเคราะห์ จบมัธยมศึกษาปีที่ 3 จากโรงเรียนเทศบาล 1 อำเภอเมืองพะเยา ต่อมาเข้าเรียนต่อจนจบประกาศนียบัตรวิชาชีพครู จากโรงเรียนฝึกหัดครู จังหวัดเชียงใหม่ และโรงเรียนมงฟอร์ตวิทยาลัย อำเภอเมืองเชียงใหม่ จากนั้นในปี พ.ศ. 2485 เข้ารับราชการครูที่โรงเรียนบ้านถ้ำประชานุเคราะห์
ประพันธ์ เสียชีวิตเมื่อวันที่ 21 เมษายน พ.ศ. 2536
การเมือง

ประพันธ์ อัมพุช ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคประชาธิปัตย์ และได้ย้ายมาร่วมงานกับพรรคสันติชน ในปี พ.ศ. 2518 ได้รับแต่งตั้งเป็นรองหัวหน้าพรรค ลงสมัครรับเลือกตั้งสมาชิกสภาผู้แทนราษฎรจังหวัดเชียงราย เขต 2 (พื้นที่อำเภอแม่สรวย, อำเภอเวียงป่าเป้า, อำเภอพาน, อำเภอแม่ใจ, อำเภอพะเยา, อำเภอดอกคำใต้ และ กิ่งอำเภอป่าแดด) และได้รับเลือกตั้งเป็นสมัยที่ 2 เป็น 1 ใน 8 ส.ส.ของพรรคสันติชน
ประพันธ์ อัมพุช เป็นนักการเมืองที่ผลักดันการจัดตั้งจังหวัดพะเยา โดยการเสนอแยกออกจากจังหวัดเชียงราย เมื่อปี พ.ศ. 2518
ต่อมาในปี พ.ศ. 2520 พะเยายกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2522) เขาได้รับเลือกตั้งเป็นสมาชิกสภาผู้แทนราษฎรจังหวัดพะเยา ในนามพรรคชาติไทย
ประพันธ์ อัมพุช ได้รับการยกย่องโดยการสร้างอนุสาวรีย์ขึ้น ณ ตำบลบ้านถ้ำ อำเภอดอกคำใต้ จังหวัดพะเยา
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
ตำบลราชาเทวะ

| ตำบลราชาเทวะ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Racha Thewa
เสาไฟกินรีที่ราคาต้นละราวหนึ่งแสนบาท ของ อบต. ราชาเทวะ

ประเทศ: ไทย
จังหวัด: สมุทรปราการ
อำเภอ: บางพลี
พื้นที่
 • ทั้งหมด: 31 ตร.กม. (12 ตร.ไมล์)
ประชากร (2563)
 • ทั้งหมด: 34,118 คน
 • ความหนาแน่น: 1,100.58 คน/ตร.กม. (2,850.5 คน/ตร.ไมล์)
รหัสไปรษณีย์ : 10540
รหัสภูมิศาสตร์: 110308
 ส่วนหนึ่งของสารานุกรมประเทศไทย
ราชาเทวะ เป็นตำบลหนึ่งในอำเภอบางพลี จังหวัดสมุทรปราการ มีสภาพภูมิประเทศเป็นที่ราบลุ่ม พื้นที่ส่วนใหญ่เป็นสถานที่ตั้งของโรงงานอุตสาหกรรม
ที่มาของชื่อตำบล

เมื่อประมาณปี พ.ศ. 2420 สมิงราชะและครอบครัวได้อพยพมาจากปากเกร็ด มาตั้งบ้านเรือนที่คลองตรง โดยประกอบอาชีพทำนาจนสามารถเป็นตัวอย่างของชาวบ้านได้ เป็นผู้มีมนุษยสัมพันธ์ดีและได้รับการยกย่องจากชาวบ้านให้เป็นหัวหน้าหมู่บ้าน ต่อมาเมื่อทางราชการได้ตั้งเขตการปกครองขึ้นเป็นตำบล ก็อาศัยนามของสมิงราชะมาตั้งชื่อของตำบล
ที่ตั้งและอาณาเขต

ตำบลราชาเทวะตั้งอยู่ทางทิศเหนือของอำเภอบางพลี ระยะห่างจากอำเภอประมาณ 8 กิโลเมตร ห่างจากตัวจังหวัดประมาณ 30 กิโลเมตร มีเนื้อที่ทั้งหมด 31 ตารางกิโลเมตร มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับแขวงลาดกระบัง (เขตลาดกระบัง กรุงเทพมหานคร)
ทิศตะวันออก ติดต่อกับตำบลหนองปรือและตำบลบางโฉลง (อำเภอบางพลี)
ทิศใต้ ติดต่อกับตำบลบางโฉลงและตำบลบางพลีใหญ่ (อำเภอบางพลี)
ทิศตะวันตก ติดต่อกับตำบลบางพลีใหญ่ (อำเภอบางพลี) แขวงดอกไม้ และแขวงประเวศ (เขตประเวศ กรุงเทพมหานคร)